دستونک
مبارک قاضی
یاتانی بلوریں تاس ءِ تھا ھر روچ سُچاں
من درد ءِ بھشتیں آس ءِ تھا ھر روچ سُچاں
پہ من تئی جدائی جُپت نہ کنت اندوہ ءُ غماں
من جند ءِ وتی وسواس ءِ تھا ھر روچ سُچاں
ھر دیں کہ شپاں تئی یات ءِ زبادیں نود شَلنت
ھر سھت ءُ دمان ھر پاس ءِ تھا ھر روچ سچاں
من مھر ءِ ھما مُھرگ کہ نہ سوچیت روچ من ءَ
تئی جیگ ءِ چموکیں لاس ءِ تھا ھر روچ سُچاں
تئی مھر منی مھر ءَ کہ بہ رکّیت مھر ءِ ھدا
من مھر ءِ ھمک چکّاس ءِ تھا ھر روچ سُچاں
گوں مجید عاجز ءِ منتواری